title: أوݣاندا
text: أوݣاندا، رسميا لجمهورية د أوݣاندا (بلينݣليزية: Republic of Uganda - بالسواحيلي: Jamhuri ya Uganda) هي بلاد ما كاطّلش على لبحر، جات ف الشرق د إفريقيا. تاتحدّها من الشرق كينيا، من الشمال جنوب السودان، من لغرب جمهورية لكونݣو ديموقراطية، و من لجنوب رواندا و طنزانيا. لجنوب ديال لبلاد فيه طرف كبير من الضاية د ڤيكطوريا (أكبر ضاية ف إفريقيا - اللي هي لمنبع ديال لواد د النيل)، اللي مشاركاها أوݣاندا مع كينيا و طنزانيا.